As … maar | Boodskap vir Vandag
Home » Julie » As … maar
Is ons? Nee – Goddank! Ons sou kon wees. Maar nou … het Christus opgestaan! Dit, presies dit, kan en moet ons glo. Karl Barth het gesê: “Wil jy glo in die lewende Christus? Jy kan dit alleen doen as jy aan sy liggaamlike opstanding glo. Dit is die inhoud van die Nuwe Testament. Dit staan ons natuurlik vry om die boodskap te verwerp, maar ons kan dit nie verander of voorgee dat die Nuwe Testament iets anders vertel nie. Ons kan dit aanneem of weier, maar ons kan en mag dit nie verander nie.”
Dit is inderdaad presies wat die Nuwe Testament sê: Jesus het liggaamlik uit die dood opgestaan. Dit klink ongelooflik, onmoontlik.
Menslik gesproke, ja. Maar sou so ’n wonder vir God onmoontlik wees? Nee, vir Hom is alles moontlik. Ons moet dit nie probeer verklaar nie. Ons moet die wonder ’n wonder laat bly en ons net daarin verbly. Want omdat Jesus opgewek is, kan ons ook eendag liggaamlik uit die graf opstaan. Wonder-lik!
Ons kan die boodskap van die opstanding aanneem of verwerp, maar ons kan dit nie verander nie.
Here Jesus, ek wil die boodskap nie verwerp of verander nie. Ek neem dit aan. Amen.
← ’n Dag vir dankie-sê
“Hy het waarlik opgestaan” →